Pohjois-Korean lippu
Punainen väri edustaa vallankumouksellista isänmaallisuutta. Sinisten raitojen sanotaan merkitsevän "Korean kansan pyrkimystä liittyä koko maailman vallankumouksellisiin ja taistella itsenäisyyden, ystävyyden ja rauhanaatteen puolesta".
Kyproksen tasavallan lippu
Lipussa on koko saaren kartta sekä sen alla kaksi oliivipuun oksaa, jotka ovat rauhan symboleja, valkoisella pohjalla, joka on toinen rauhan symboli. Kypros on Kosovon ohella ainoa maa, joka esittää koko maa-alueensa lipussaan. Lipun kartta on väriltään kuparin keltainen, joka puolestaan symboloi maan laajoja kupariesiintymiä.